OpenLLM-France/wikimedia huggingface dataset:
# Sexsòmnia

La sexsòmnia és una trastorn de la conducta durant el son (parasòmnia) caracteritzada per un comportament de tipus sexual durant el son.
La sexsòmnia és considerada una parasòmnia de tipus NREM. Els afectats per aquest trastorn no recorden els actes que fan mentre són adormits. Pot anar acompanyat d'altres trastorns de la son com somnambulisme, apnea del son, terrors nocturns i enuresi i pot estar relacionat amb l'estrès, manca de son o consum excessiu de d'alcohol o de drogues. També es relaciona amb el contacte físic amb el company de llit.
La sexsòmnia, que és un comportament reconegut recentment pels metges, ha estat utilitzat en casos de defensa criminal de violació. També hi ha hagut diversos casos de sexsòmnia que han aparegut als mitjans de comunicació.

## Referències

* ↑ "Sleep, sex, and the Web: Surveying the difficult-to-reach clinical population suffering from sexsomnia" a "Behavior Research Methods May 2007, Volum 39, Issue 2, pàgs. 233-236" (anglès)
* ↑ Sexsomnia - Sleep.com Arxivat 2014-01-22 a Wayback Machine. (anglès)
* ↑ Sexsomnia - Psychology Today (anglès)
* ↑ «"Una parella engendra un fill mentre ell dormia" a "8tv.cat"». Arxivat de l'original el 2013-02-16. [Consulta: 22 setembre 2013].

## Enllaços externs

* Pàgina web sobre la Sexsòmnia al lloc web "Sommeil et médecine générale" (francès)
* "Sleepwalkers who have 'sex sleep'" - BBC NEWS Health (anglès)
# Serrat del Castell (Lladurs)

* Aquest article tracta sobre una muntanya de Lladurs. Vegeu-ne altres significats a «Serrat del Castell».
El Serrat del Castell és una muntanya de 993,8 metres que es troba al municipi de Lladurs, a la comarca catalana del Solsonès, i és on es troben les restes del Castell de Lladurs.
Al cim s'hi pot trobar un vèrtex geodèsic (referència 273094001).

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Shannon

«Shannon» té aquests significats:
* Toponímia:
** Riu Shannon, riu de major longitud d'Irlanda
** Aeroport de Shannon, aeroport d'Irlanda
** Shannon (Quebec), municipalitat del Capitale-Nationale al Quebec
** Shannon (Irlanda), localitat irlandesa al comtat de Clare i propera al riu
** Shannon (Carolina del Nord)
** Shannon (Geòrgia)
** Shannon (Illinois)
** Shannon (Mississipi)
** Shannon City, població dels Estats Units a l'estat d'Iowa
* Personatges:
** Shannon Leto, músic i actor dels Estats Units
** Shannon Miller (Rolla, 1977), gimnasta artística estatunidenca
** Shannon Moore (1979), lluitador nord-americà que treballà a la lliga Smackdown!
** Shannon Rutherford, personatge de ficció de la sèrie de televisió Lost interpretat per l'actriu Maggie Grace
** Claude Elwood Shannon (1916 - 2001), enginyer electrònic i matemàtic estatunidenc, pare de la teoria de la informació
* Esport: Shannon F1, equip britànic de cotxes de competició que va arribar a disputar curses a la Fórmula 1
* Miscel·lània:
** Shannon (sèrie), sèrie de televisió
** Entropia de Shannon, funció matemàtica que intuïtivament es correspon amb la quantitat d'informació continguda o lliurada per una font d'informació
** Nombre de Shannon, estimació de la complexitat de l'arbre de joc dels escacs
** Primer teorema de Shannon, teorema enunciat per Claude Shannon el 1948, que estableix el límit teòric per a la compressió d'una font de dades
** Teorema de mostreig de Nyquist-Shannon o teorema de mostreig de Whittaker-Nyquist-Kotelnikov-Shannon, teorema fonamental de la teoria de la informació, d'especial interès en les telecomunicacions
** Teorema de Shannon-Hartley, aplicació del teorema de codificació per canals amb soroll
# Shannon (Illinois)

Shannon és una població dels Estats Units a l'estat d'Illinois. Segons el cens del 2000 tenia 854 habitants.

## Demografia

Segons el cens del 2000, Shannon tenia 854 habitants, 337 habitatges, i 232 famílies. La densitat de població era de 686,9 habitants/km².
Dels 337 habitatges en un 29,4% hi vivien nens de menys de 18 anys, en un 61,1% hi vivien parelles casades, en un 5,6% dones solteres, i en un 30,9% no eren unitats familiars. En el 27,6% dels habitatges hi vivien persones soles el 14,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,99.
Per edats la població es repartia de la següent manera: un 24,8% tenia menys de 18 anys, un 4,8% entre 18 i 24, un 23,9% entre 25 i 44, un 24% de 45 a 60 i un 22,5% 65 anys o més.
L'edat mediana era de 42 anys. Per cada 100 dones de 18 o més anys hi havia 87,7 homes.
La renda mediana per habitatge era de 42.500 $ i la renda mediana per família de 48.083 $. Els homes tenien una renda mediana de 32.292 $ mentre que les dones 21.667 $. La renda per capita de la població era de 21.108 $. Aproximadament el 3,5% de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shannon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Shannon». American Fact Finder. Oficina del Cens dels Estats Units, 12-01-2010.
# Sean Hepburn Ferrer

Sean Hepburn Ferrer (Lucerna, 17 de juliol de 1960) és un productor i autor de cinema. És fill d'Audrey Hepburn i Mel Ferrer.

## Vida i carrera

Ferrer va créixer a Suïssa, Itàlia i els Estats Units.
Inicialment va treballar a la indústria cinematogràfica i va treballar en el disseny, producció i comercialització de pel·lícules. Ha participat com a ajudant de direcció en filmar pel·lícules com Inchon, Tote kriegen keine Post (One Shoe Makes It Murder) i Strangers Kiss.
La mort de la seva mare el 1993 el va portar a fundar el "Fons Audrey Hepburn" per a nens el 1994, una entitat benèfica finançada per exposicions de records per a Audrey Hepburn. Va dirigir la beneficència en col·laboració amb el seu germanastre Luca Dotti i Robert Wolders, soci important de la seva mare, que després va continuar la tasca humanitària d'Audrey Hepburn. Ferrer va portar l'exposició "Atemporal Audrey" en una gira mundial per recaptar diners per a la fundació. Va exercir de president de la Fundació abans de dimitir el 2012, moment en el qual Dotti va esdevenir president.
El 2017, Ferrer va ser demandat pel "Fons Audrey Hepburn" per a nens per presumpta conducta d'autoservei. A l'octubre de 2017, Ferrer va respondre demandant el Fons per infracció de marques comercials, al·legant que el Fons ja no tenia el dret d'utilitzar el nom o semblança de Hepburn. La demanda de Ferrer contra el Fons es va desestimar el març de 2018 a causa del fracàs de la denúncia en incloure Dotti com a acusat.
El 2001 va filmar el documental Racehoss sobre Albert Race Sample, que, com a criminal condemnat a la presó, es va dirigir a escriure i després va ajudar altres reclusos a tornar a la vida normal. Ferrer va dirigir la pel·lícula i també es va fer càrrec de la producció. El 2003 va publicar una biografia de la seva mare, Audrey Hepburn, "An Elegant Spirit: A Son Recorders" (Un esperit elegant: Records d'un fill.).

## Filmografia (seleccionada)

* 1981: Inchon (Subdirector)
* 1982: One Shoe Make It Murder (segon ajudant de direcció)
* 1983: Strangers Kiss (productor associat, primer ajudant de direcció)
* 1984: Growing Pains (segon sotsdirector)
* 1986: Good to Go (Productora)
* 1987: Treasure of the Moon Goddess (sotsdirector)
* 1987: Ironweed, en català, Espina de ferro (productor associat)
* 1991: Eye of the Widow (Productor executiu, primer ajudant de direcció)
* 1991: Pretty Hattie's Baby (Productor)
* 1993: Blood In Blood Out (Lligat per Honor, primer ajudant de direcció)
* 2001: Racehoss (Productor, Regie)
* 2010: Living the Blues (Curtmetratge, productor executiu)
* 2011: Cloudstreet (minisèrie de 3 episodis, productor executiu)

## Referències

* ↑ «Note from Sean Ferrer». audreyhepburn.com. [Consulta: 9 febrer 2016].
# Simmering

Simmering és l'onzè districte de Viena, Àustria, situat a la zona sud de la ciutat. A l'est està delimitat pel Danubi i pel Donaukanal (canal del Danubi), i a l'oest per les vies del ferrocarril. El punt més baix de tota Viena es troba en aquest districte, que acull diversos cementeris, entre ells el cementiri central de la ciutat (Zentralfriedhof).
# Shaku Nihongi

Shaku Nihongi (釈日本紀) és un text anotat del Nihon Shoki. Fou recopilat per Urabe Kanekata entre 1274 i 1301, i enclou 28 volums.

## Continguts

Es divideix en set seccions:
* volum 1: comentari introductori sobre el material del text.
* volum 2: llista de kanji i la seua lectura.
* volum 3: col·lecció de temes comentats.
* volum 4: genealogia imperial.
* volums 5-15: definicions d'una selecció d'expressions.
* volums 16-22: col·lecció de mots antics i lectures.
* volums 23-28: poesia yamato-uta.

## Importància

A banda de ser un dels primers i més importants estudis del Nihon Shoki, inclou moltes cites d'altres textos històrics, alguns dels quals ja han desaparegut. Entre aquests hi ha Jôgûki, Nihongi Shiki, Kogo Shûi, Tensho, Sendai Kuji Hongi, i més de trenta fudoki.
A més a més, és una font valuosa per complementar la història perduda de Kojiki i Nihon Shoki. La genealogia imperial és important perquè la que apareixia en el Nihon Shoki s'ha perdut. Per exemple, aclareix la genealogia de l'emperador Keitai que és absent en el Nihon Shoki.
La col·lecció de definicions i lectures de paraules antigues també té molta importància lingüística.

## Vegeu també

* Nihon Shoki, l'obra que comenta el text anotat.

## Notes

* 1 2 3 Nihon Koten Bungaku Daijiten Henshū Iinkai (1986:894)

## Referències

* Kuroita, Katsumi. Kokushi Taikei 8: Nihon Shoki, Shaku Nihongi, Nihon Isshi (en japonés). Yoshikawa Kōbunkan, 1999. ISBN 4-642-00309-6.
# Shuji Tsurumi

Shuji Tsurumi (en japonès: 鶴見 修治; transliteració: Tsurumi Shūji) (Tòquio, Japó 1938) és un gimnasta artístic japonès, ja retirat, guanyador de sis medalles olímpiques.

## Biografia

Va néixer el 29 de gener de 1938 a la ciutat de Tòquio, capital del Japó.

## Carrera esportiva

Va participar, als 22 anys, en els Jocs Olímpics d'Estiu de 1960 realitzats a Roma (Itàlia), on va aconseguir guanyar dues medalles olímpiques: la medalla d'or en la prova per equips i la medalla de bronze en la prova de cavall amb arcs. En aquests mateixos Jocs aconseguí finalitzar sisè en la prova de salt sobre cavall, guanyant així un diploma olímpic, com a resultat més destacat.
En els Jocs Olímpics d'Estiu de 1964 realitzats a Tòquio (Japó) aconseguí guanyar quatre medalles, revalidant la medalla d'or en la prova per equips i afegint al seu palmarès la medalla de plata en les proves individual, barres paral·leles i cavall amb arcs. En aquests mateixos Jocs finalitzà quart en la prova de salt sobre cavall i cinquè en la prova d'anelles.
Al llarg de la seva carrera ha guanyat dues medalles en el Campionat del Món de gimnàstica artística, entre elles una medalla d'or.
# Shuke he Beita

Shuke he Beita (xinès simplificat: 舒克和贝塔, pinyin: Shūkè hé Béitǎ) és una sèrie de dibuixos animats adaptada per Shanghai Animation Film Studio a partir del conte de Zheng Yuanjie, Les aventures de Shuke i Beita, on es conten les aventures de dos ratolinets: el pilot Shuke i el petrolier Beita. S'estrenaren 13 episodis el 1989. Shuke i Beta són coneguts a la Xina, tant pels contes infantils com en la versió per a dibuixos animats, que tingué una adaptació cinematogràfica el 2015.

## Referències

* ↑ «Iconic cartoon characters from your childhood». China Daily, 01-05-2017. [Consulta: 9 desembre 2022].
* ↑ «Adventure of Shuke and Beita». China Culture. [Consulta: 9 desembre 2022].
* ↑ «Popular Chinese children's tale 'The Adventures of Shuke and Beita' to become a film». China Daily, 23-08-2015. [Consulta: 9 desembre 2022].
# Shukria Asil

Shukria Asil és una activista afganesa pels drets de la dona. El 2009, va aconseguir revertir l'acomiadament de tres mestres a Baghlan, les quals havien estat acomiadades a causa d'informació negativa sobre elles publicada pel Ministeri d'Educació. Des de 2010 és una de les quatre dones en el Consell Provincial de Baghlan, i des de 2012 és la cap del Departament Provincial de Cultura i Informació de Baghlan.
Asil també va intervenir en el cas d'una jove expulsada de la seva família per haver sofert una violació en grup, i va poder reunir la família a pesar que el governador havia intentat la seva detenció. Ha creat xarxes de dones, liderat la lluita per escoles de conducció d'automòbils per a dones, i ampliat les possibilitats educatives per a les joves.
S'ha enfrontat a nombrosos intents de segrest i amenaces de mort pel seu treball, i ha hagut de canviar de domicili.
L'any 2010 va rebre el Premi Internacional a les Dones Coratge.

## Referències

* ↑ 2010 International Women of Courage Award
* ↑ «AWIU » afghanistan shukria asil». Arxivat de l'original el 2014-08-27. [Consulta: 3 juliol 2018].
* ↑ United Nations Assistance Mission in Afghanistan
* 1 2 U.S. Recognizes Afghans, Iranian As Among 'International Women Of Courage'
# Selecció femenina de futbol de Nova Zelanda sub-20

La selecció femenina de futbol de Nova Zelanda sub-20 és l'equip nacional de futbol femení per menors de vint anys de Nova Zelanda i forma part de la Federació de Futbol de Nova Zelanda. La selecció neozelandesa femenina sub-20 ha participat en quatre ocasions en la Copa del Món Femenina de Futbol Sub-20: el 2006, el 2008, el 2010 i el 2012.

## Resultats
### Copa del Món Femenina Sub-20

* 2002 a 2004 — No es classificà
* 2006 — Primera fase
* 2008 — Primera fase
* 2010 — Primera fase
* 2012 — Primera fase
* 2014 —

### Campionat Femení Sub-20 de l'OFC

* 2002 — Subcampió
* 2004 — No participà
* 2006 — Campió
* 2010 — Campió
* 2012 — Campió
* 2014 —

## Vegeu també

* El futbol a Nova Zelanda
* Federació de Futbol de Nova Zelanda

## Enllaços externs

* (anglès) Secció de la selecció femenina de futbol de Nova Zelanda sub-20 a la pàgina web oficial de la Federació de Futbol de Nova Zelanda Arxivat 2012-06-19 a Wayback Machine.
# Shunsuke Ando

Shunsuke Ando (Tòquio, 10 d'agost de 1990) és un futbolista japonès.

## Selecció japonesa

Va formar part de l'equip olímpic japonès als Jocs Olímpics d'estiu de 2012.

## Referències

* ↑ «FIFA». Arxivat de l'original el 2017-11-17. [Consulta: 16 novembre 2017].
# Senat del Brasil

El Senat Federal del Brasil és la cambra alta del Congrés Nacional del Brasil. Va ser creat junt amb la primera constitució de l'Imperi del Brasil, atorgada el 1824. S'inspirava en la Cambra dels Lords del Regne Unit, però amb la república es va adoptar un model similar al del senat dels Estats Units. És presidit des de desembre de 2007 per Garibaldi Alves Filho.

## Composició

El senat té 81 senadors, 3 per cada unitat federativa que compon el Brasil. Els senadors són elegits per un mandat de vuit anys havent-hi eleccions cada quatre anys, renovant-se primer un terç i quatre anys després la resta. Les eleccions es realitzen des de 1994 al mateix temps que les presidencials i les estatals.

## Membres

En les eleccions generals del 2006 va ser elegida la següent composició de senadors:
Composició del Senat per al 2007 :
| Partit | Senadors | Elegits el 2006 |
| Partit del Front Liberal (Partido dona Front Liberal) | 18 | 6 |
| Partit del Moviment Democràtic Brasiler (Partit do Movimento Democrático Brasileiro) | 25 | 4 |
| Partido da Social Democracia Brasileira | 15 | 5 |
| Partido dos Trabalhadores | 11 | 2 |
| Partit Democràtic Laborista (Partit Democràtic Trabalhista) | 5 | 1 |
| Partit Laborista Brasiler (Partito Trabalhista Brasileiro) | 4 | 3 |
| Partit Socialista Brasiler (Partit Socialista Brasileiro) | 3 | 1 |
| Partit Liberal | 3 | 1 |
| Partit Comunista Del Brasil (Partit Comunista do Brasil) | 2 | 1 |
| Partit Republicà Brasiler (Partit Republicà Brasileiro) | 2 | 0 |
| Partido Progresista (Partido Progresista) | 1 | 1 |
| Partido Popular Socialista (Partido Popular Socialista) | 1 | 1 |
| Partido Renovador Laborista Brasileño (Partido Renovador Trabalhista Brasileiro) | 1 | 1 |
| Total | 81 | 27 |

## Vegeu també

* Cambra de Diputats del Brasil
# Senat dels Estats Units

El Senat dels Estats Units (United States Senate en anglès), amb seu al Capitoli, Washington DC, és la cambra alta del Congrés bicameral dels Estats Units; la cambra baixa és la Cambra de Representants.
El Senat és el representant dels estats de la federació estatunidenca; cada estat hi és representat per dos membres. L'assignació del nombre de senadors per estat és la mateixa per a tots els estats, sense importar llur població. En total hi ha 100 senadors. Els senadors són elegits per un període de sis anys tot i que poden ser reelegits. Les eleccions per a senador es realitzen cada dos anys; és a dir, un terç del Senat es renova cada dos anys. Als Estats Units no hi ha la representació proporcional a nivell federal; els senadors són elegits per majoria simple, per mitjà de l'escrutini uninominal majoritari en què la circumscripció és l'estat en qüestió.
El Senat és un cos deliberatiu, en comparació amb la Cambra de Representants. El Senat és molt més petit quant al nombre de membres, i el període de funcions és més llarg, la qual cosa permet un atmosfera col·legial. El Senat té poders exclusius establerts en l'article primer de la Constitució dels Estats Units. En especial, el President dels Estats Units no pot ratificar cap tractat internacional ni realitzar designacions importants —com ara els ambaixadors i els membres de la Cort Suprema— sense el consell i l'aprovació del Senat.
El Senat, des de principis de 2021, està integrat per 50 senadors del Partit Republicà, 48 senadors del Partit Demòcrata i 2 senadors independents que, tanmateix, simpatitzaven amb els demòcrates i són part del caucus demòcrata.

## Referències

* ↑ «Maine Independent Angus King To Caucus With Senate Democrats». , novembre 14, 2012. «Els senadors independents, Angus King de Maine i Bernie Sanders de Vermont, van reunir-se amb els demòcrates»

## Vegeu també

* Líders de la Majoria i Minoria del Senat dels Estats Units
# Siuslaw

El siuslaw /ˈsaɪjuːslɑː/ (també umpqua) és la llengua ameríndia extinta parlada pels siuslaws que vivien al sud-oest d'Oregon en la costa del Pacífic dels Estats Units. L'últim parlant conegut va morir en 1960.

## Classificació

El siuslaw comprèn dos dialectes similars:
* Siuslaw propi (†, 1960)
* baix umpqua (†, c. 1957)
La documentació existen tsobre la llengua és escassa, consisteix en unes 12 pàgines de vocabulari de tots dos dialectes compilades per James Owen Dorsey, un treball de camp de Leo J. Frachtenberg de 1911 amb una parlant nativa de baix umpqua que no coneixien l'anglès i que convivia amb el seu marit, parlant d'alsea i que també parlava siuslaw com a segona llengua. Hi ha enregistraments d'àudio de tots dos dialectes compilats per Morris Swadesh en 1953, i en unes poques hores de treball de camp amb tres parlants de siuslaw (alt umpqua) presos per Dell Hymes en 1954. Frachtenberg (1914, 1922) i Hymes (1966) són les publicacions basades en aquests materials.

## Referències

* ↑ L'alt umpqua és una llengua atapascana

## Bibliografia

* Dorsey, James Owen. (1884). [Siuslaw vocabulary, with sketch map showing villages, and incomplete key giving village names October 27, 1884]. Smithsonian Institution National Anthropological Archives.
* Frachtenberg, Leo. (1914). Lower Umpqua texts and notes on the Kusan dialect. In Columbia University contributions to Anthropology (Vol. 4, pp. 151–150).
* Frachtenberg, Leo Joachim; Franz Boas; Smithsonian Institution. Bureau of American Ethnology. Siuslawan (Lower Umpqua): an illustrative sketch. Govt. Printing Office, 1917 [Consulta: 28 agost 2012].
* Frachtenberg, Leo. (1922). Siuslawan (Lower Umpqua). In Handbook of American Indian languages (Vol. 2, pp. 431–629).
* Hymes, Dell. (1966). Some points of Siuslaw phonology. International Journal of American Linguistics, 32, 328-342.

## Enllaços externs

* Bibliography of the Siuslaw and Kuitsh Indians Arxivat 2014-03-20 a Wayback Machine.
* Confederated Tribes of Coos, Lower Umpqua, and Siuslaw homepage
* Coos, Lower Umpqua & Siuslaw Tribes profile
# Severí Guastavino i Robba

Severí Guastavino i Robba (València, 1879 - València, 1950) va ser un periodista i poeta valencià.
Formà part de la redacció de La Voz de Valencia i col·laborà amb articles i poemes, en català i castellà, en la premsa valenciana. Escriví el sainet Cento i Tomasa (1901) i nombrosos llibrets de falla. Fou secretari de "Lo Rat Penat" i va ser considerat un bibliòfil i erudit de la seva època. Conjuntament amb el seu fill Guillem Guastavino i Gallent, va publicar Un siglo de teatro valenciano (un inventari bibliogràfic sobre el teatre valencià.

## Referències

* 1 2 «Severí Guastavino i Robba». Gran Enciclopèdia Catalana. Barcelona: Grup Enciclopèdia Catalana.
* ↑ Marín i Garcia, Josep Lluís. Sàtira i falles: Les explicacions falleres de Bernat i Baldoví. Universitat de València, 2011, p. 15. ISBN 978-84-370-8264-6 [Consulta: 25 maig 2018].
* ↑ «Libros nuevos: Gustavino Robba, Severino y Gustavino Gallent, Guillermo. "Un siglo de teatro valenciano"». ABC (Hemeroteca), 30-07-1974, pàg. 45 [Consulta: 25 maig 2018].
# Severouralsk

Severouralsk (en rus: Североуральск) és una ciutat de l'óblast de Sverdlovsk, a Rússia, segons el cens del 2021 tenia 25.157 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Severy

Severy és una població dels Estats Units a l'estat de Kansas. Segons el cens del 2000 tenia 359 habitants.

## Demografia

Segons el cens del 2000, Severy tenia 359 habitants, 152 habitatges, i 89 famílies. La densitat de població era de 277,2 habitants/km².
Dels 152 habitatges en un 28,9% hi vivien nens de menys de 18 anys, en un 48,7% hi vivien parelles casades, en un 7,2% dones solteres, i en un 41,4% no eren unitats familiars. En el 33,6% dels habitatges hi vivien persones soles el 17,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 3,03.
Per edats la població es repartia de la següent manera: un 27,3% tenia menys de 18 anys, un 6,4% entre 18 i 24, un 25,6% entre 25 i 44, un 21,7% de 45 a 60 i un 18,9% 65 anys o més.
L'edat mediana era de 39 anys. Per cada 100 dones de 18 o més anys hi havia 86,4 homes.
La renda mediana per habitatge era de 23.393 $ i la renda mediana per família de 29.583 $. Els homes tenien una renda mediana de 30.208 $ mentre que les dones 24.063 $. La renda per capita de la població era de 12.623 $. Entorn del 8,1% de les famílies i el 12,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Severy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Severy». American Fact Finder. Oficina del Cens dels Estats Units, 12-01-2010.